Man hang hom glo in polisieselArgieffoto: Nico Strydom ŉ 52-jarige man het hom na bewering Maandag in ’n aanhoudingsel van die Bloemhof-polisiestasie in Noordwes opgehang. Volgens kol. Sabata Mokgwabone, polisiewoordvoerder, is die man Saterdag op aanklag van aanranding in hegtenis geneem. “Hy het Maandag in ’n plaaslike landdroshof verskyn, waar sy borgtogaansoek tot Woensdag uitgestel is.” Mokgwabone het gesê die man het na bewering van die ander gevangenes se matrasbedekkings gebruik om hom mee op te hang. “Sy lyk is Maandag ná sy hofverskyning in die aanhoudingsel gevind,” het hy gesê. Die onafhanklike polisie-ondersoekdirektoraat (Opod) ondersoek die saak.